Den første verdenskrigen fikk store virkninger på nøytrale Norge, spesielt innenfor næringsliv og forsyninger. Jobbetid og dyrtid fant sted også i bodøtraktene, og de heldige få kunne tjene store penger innenfor aksjemarkedet. En av de mest suksessfulle gründerne i Bodø var vestlendingen Ragnar Schjølberg, som grunnla sildoljefabrikken på Burøya, og eksporterte tran og fisk til Tyskland. Schjølberg betalte enkelte år 20 % av kommunens totale skatteinntekt, og oppførte Villa Breidablikk på Reinsletta.